
Ανακοίνωση
Εισαγωγή μαθητών/τριών στο 4ο Πειραματικό Δημοτικό Σχολείο Κέρκυρας

– «Αθηναγόρειο» για το σχ. έτος 2023-24
Ανακοινώνεται ότι εκδόθηκε η υπουργική απόφαση υπ΄αρ. 22010/Δ6/24.2.2023 «Ρύθμιση θεμάτων σχετικά με την εισαγωγή μαθητών σε Πρότυπα Σχολεία, Πειραματικά Σχολεία και Εκκλησιαστικά Σχολεία», με την οποία ρυθμίζονται όλα τα θέματα που αφορούν την εισαγωγή μαθητών/τριών στην Α’ τάξη των Πειραματικών σχολείων, για το σχολικό έτος 2023-24. Στα Πειραματικά Δημοτικά Σχολεία η εισαγωγή γίνεται με δημόσια ηλεκτρονική κλήρωση που θα διεξαχθεί στις 28.4.2023.

Οι γονείς/κηδεμόνες που επιθυμούν τη συμμετοχή του παιδιού τους στην κλήρωση, υποβάλλουν ηλεκτρονική αίτηση από την Παρασκευή 10 Μαρτίου 2023 έως και τη Δευτέρα 27 Μαρτίου 2023 μέσω της Ενιαίας Ψηφιακής Πύλης της Δημόσιας Διοίκησης (gov.gr), κατηγορία Εκπαίδευση, υποκατηγορία Εγγραφή σε σχολείο, ενότητα Αίτηση εισαγωγής μαθητών και μαθητριών στα Πρότυπα και Πειραματικά Σχολεία ή μέσω του συνδέσμου https://www.gov.gr/ipiresies/ekpaideuse/eggraphe-seskholeio/

aitese-eisagoges-matheton-kai-mathetrion-sta-protupa-kai-peiramatika-skholeia

Περισσότερες πληροφορίες για το Δίκτυο των Πειραματικών Σχολείων ανά περιφέρεια, τον αριθμό εισακτέων μαθητών ανά σχολείο, την διαδικασία εισαγωγής υπάρχουν στον ιστότοπο της Διοικούσας Επιτροπής Πρότυπων και Πειραματικών Σχολείων (Δ.Ε.Π.Π.Σ.) https://depps.minedu.gov.gr

Στην Α’ τάξη του 4ου Πειραματικού Δημοτικού Σχολείου Κέρκυρας – «Αθηναγόρειο» θα φοιτήσουν την επόμενη σχολική χρονιά συνολικά 20 μαθητές/τριες.

Γονείς και κηδεμόνες μαθητών/τριών που θα συμμετάσχουν στην κλήρωση για εισαγωγή στο Πειραματικό Σχολείο οφείλουν να εγγράψουν τα παιδιά τους στο σχολείο στο οποίο υπάγονται χωροταξικά, ώστε να εξασφαλίσουν τη θέση του/της μαθητή/τριας σε δημόσιο σχολείο, για την περίπτωση που δεν εισαχθεί στο Πειραματικό Σχολείο.

 Ο Διευθυντής

Παναγιώτης Ποζίδης
